wickkiey/tamil-wikipedia-chunked huggingface dataset:
# அமர் மகால்

## கட்டிடக்கலை

செங்கற்களால் கட்டப்பட்ட இந்த அரண்மனை, தாவி ஆற்றின் பள்ளத்தாக்கைக் காணும் ஒரு குன்றின் மீது அழகிய சூழலில் உள்ளது. ஐரோப்பிய கோட்டை பாணியில் கட்டப்பட்ட இந்த அரண்மனை, உயரமான கோபுரங்களுடன் கூடிய சாய்வான கூரைகளைக் கொண்டுள்ளது. கட்டிடம் மூன்று பக்கங்களிலும் நீண்ட பாதைகளைக் கொண்டுள்ளது, அவை சாய்வான நெளி தகர கூரைகளால் மூடப்பட்டிருக்கும். அரண்மனை கட்டிடத்தின் முதல் தளத்தில் பிரஞ்சு ஜன்னல்கள் உள்ளன. மேல் தளத்தில் விரிகுடா ஜன்னல் உள்ளது. ஜன்னல்கள் கிரேக்க கட்டிடக்கலை பாணியில் முக்கோண வடிவில் அலங்கரிக்கப்பட்ட நெடுவரிசைகளுக்கு மேல் பொருத்தப்பட்டுள்ளன.
# ஐகோ மியாவாக்கி

**ஐகோ மியாவாக்கி** (20 செப்டம்பர் 1929 - 20 ஆகஸ்ட் 2014) ஒரு சப்பானிய சிற்பக்கலை நிபுணர் மற்றும் ஓவியர் ஆவார். உலகளவில் பொது இடங்களில் நிறுவப்பட்ட *உட்சுரோகி* என்ற சிற்பத் தொடருக்காக இவர் மிகவும் பிரபலமானவர்.
# அனிதா உதீப்

**அனிதா உதீப்** (*Anita Udeep*) என்பவர் ஒரு இந்திய திரைக்கதை எழுத்தாளர் மற்றும் இயக்குநர் ஆவார். இவர் தமிழ் மற்றும் ஆங்கில மொழி திரைப்படங்களில் பணியாற்றியுள்ளார்.
# அனிதா உதீப்

## தொழில்

பென்டாஃபோர் நகரைச் சேர்ந்த தொழிலதிபர் வெங்கடரமண சந்திரசேகரனின் மகளான அனிதா, முதலில் சென்னையில் பொறியியல் பட்டப்படிப்பைப் படித்தார். பின்னர் லாஸ் ஏஞ்சல்சில் உள்ள லயோலா மேரிமவுண்ட் பல்கலைக்கழகத்தில் மூன்றாண்டுகள் திரைப்படம் மற்றும் தொலைக்காட்சி நிகழ்ச்சித் தயாரிப்பில் முதுகலைப் பட்டம் பெற்றார். அமெரிக்காவில் இருந்த காலத்தில், அனிதா *பிளவரி தோர்ன்* மற்றும் *ஓம்* போன்ற குறும்படங்களை உருவாக்கினார். அதே நேரத்தில் ஸ்டீவன் ஸ்பில்பேர்க்கின் *டேக்கன்* (2002) என்ற அறிவியல் புனைகதை குறுந்தொடர்களில் பயிற்சியாளராகப் பணியாற்றினார். அனிதா இந்தியத் திரையுலகில் பணிபுரிய மிகுந்த ஆர்வம் கொண்டிருந்தார். இந்தியாவுக்குத் திரும்பிய பிறகு துவக்கத்தில் தமிழ்த் திரைப்படப் பின்னணிம் பாடகியாகப் பணியாற்றினார். இவரது துவக்ககால பாடல்களில் டி. இமானின் தமிழ் தீநெறிக்காட்சிப் படமான *விசில்* (2003) படத்தில் இடம்பெற்ற " அழகிய அசுரா " பாடல் அடங்கும். அதே நேரத்தில் இவர் *முகங்கள் என்ற* பாப் பாடல் தொகுப்பிலும் பங்களித்தார்.  
2003 இல் அனிதா தன் 25 வயதில் தன் முதல் திரைப்படத்தை இயக்கும் பணியில் இறங்கினார். அதன்பிறகு N-Viz என்டர்டெயின்மென்ட் மற்றும் பென்டமீடியா குழுமத்திற்காக *நாக், நாக், ஐ ஆம் லுக்கிங் டு மேரி* என்ற ஆங்கிலத் திரைப்படத்தை உருவாக்கினார். புதுமுக நடிகர்களான சுஹாஸ் அஹுஜா மற்றும் ரதி ஆறுமுகம் ஆகியோர் முக்கிய வேடங்களில் அப்படத்தில் நடித்தனர். இப்படத்தை ஒளிப்பதிவாளர் பிரீத்தா ஜெயராமன் மற்றும் இசையமைப்பாளர் மகேஷ் சங்கர் உள்ளிட்ட இளம் குழுவினரால் உருவாக்கப்பட்டது. பின்னர் இவர் தன் தந்தையின் தயாரிப்பு நிறுவனத்திற்காக *கல்லிவர்ஸ் டிராவல்* என்ற இயங்குபட திரைப்படத்தை இயக்கினார்.  
அனிதா தனது தந்தையின் சென்னையில் பலதிரைகள் கொண்ட திரையரங்கான மாயாஜால் திரையரங்கை நிர்வகிப்பதன் மூலம் திரைப்படத் துறையில் தனது ஆர்வத்தைத் தொடர்ந்தார். கல்லூரி நாடகப் படமான *குளிர் 100°* (2009) திரைப்படத்தை இயக்கினார். இப்படத்தில் சஞ்சீவ் மற்றும் ரியா பாம்னியால் ஆகியோர் முக்கிய வேடங்களில் நடித்தனர். இந்தப் படத்திற்காக, இவர் என்விஸ் என்டர்டெயின்மென்ட் என்ற பெயரில் ஒரு புதிய தயாரிப்பு நிறுவனத்தைத் தொடங்கினார். மேலும் ஊட்டியில் உள்ள பணக்கார கல்லூரி மாணவர்களின் வாழ்க்கையை அடிப்படையாகக் கொண்டு இப்படத்திற்கு கதையை உருவாக்கினார். படத்தின் பிரபலமான இசைப் பாடல்கள் காரணமாக வெளியீட்டிற்கு முன்பே படம் விளம்பரத்தைப் பெற்ற போதிலும். படம் எதிர்மறையான விமர்சனங்களுடன் வெளியானது. மேலும் வணிக ரீதியாக நன்றாக போகவில்லை.  
அனிதா பின்னர் நடிகை ஓவியாவுடன் இணைந்து *90 எம்எல்* (2019) படத்திற்காக பணியாற்றினார். இது தமிழ்த் திரைப்படத் துறையில் வரலாற்று ரீதியாக தடைசெய்யப்பட்ட அம்சங்களைக் கையாண்டதற்காக வெளியீடுக்கு முன்பே விளம்பரம் பெற்றது.
# அனிதா உதீப்

## தனிப்பட்ட வாழ்க்கை

அனிதா ஸ்பிளாஸ் தொலைக்காட்சி அலைவரிசையின் தலைமை செயல் அதிகாரியான உதீப்பை மணந்தார்.
# அனிதா உதீப்

## திரைப்படவியல்

| 2003 | *நாக், நாக், ஐ ஆம் லுக்கிங் டு மேரி* | ஆங்கிலம் |  |
| --- | --- | --- | --- |
| 2003 | *கல்லிவர்ஸ் டிராவல்* | ஆங்கிலம் |  |
| 2009 | *குளிர் 100°* | தமிழ் |  |
| 2019 | *90 எம்எல்* | தமிழ் | } |
# அனிதா உதீப்

## இசைத்தொகுப்பு

| 2003 | *விசில்* | தமிழ் | " அழகிய அசுரா " |  |
| --- | --- | --- | --- | --- |
| 2004 | *மீசை மாதவன்* | தமிழ் | "வாடா வாடா" |  |
| 2005 | *தகதிமிதா* | தமிழ் | "ராயலசீமா ராணி" |  |
| 2019 | *90 எம்எல்* | தமிழ் | "சிவபாணம்" | } |
# கிழக்கு சீனா

**கிழக்கு சீனா** (*East China*, ) என்பது சீனப்பகுதியின் மேலாண்மையின் கீழ் வரும், நிலவியல் அடிப்படையில், சீனா அரசின் கிழக்குக் கடற்கரைப் பகுதிகளைக் குறிக்கிறது. இந்த நிலக்கருத்துரு 1949 முதல் 1961 ஆம் ஆண்டுவரை சீனாவின் பொருளாதார மண்டலமாக சீன உயர்மட்ட குழுவால் நடைமுறையில் இருந்தது. அப்பொழுது இந்த நிலமேலாண்மையின் கீழ், அன்ஹுயி மாகாணம், புஜியான் மாகாணம், சியாங்சு, சாண்டோங், செஜியாங் மாகாணம், சாங்காய், ஜியாங்சி மாகாணம் (1961) ஆகியவை அடங்கியிருந்தன. பின்னர், 1978 ஆம் ஆண்டு, இந்த நில மேலாண்மை நடைமுறையற்றதாக மாறியது. ஏனெனில், இதன் சில நிலப்பகுதிகள், தைவான் நிலத்தினரால் அரசியல், நில எல்லை கருத்துவேறுபாடுகள் இருப்பினும், சீன அரசின் கட்டுப்பாட்டுக்குள் இருப்பதாக, சீன அரசு தெரிவிக்கிறது.
# கிழக்கு சீனா

## இவற்றையும் காணவும்

- நடு சீனா
- தென்சீனா
- வடகிழக்கு சீனா
- வடமேற்கு சீனா
- தென்கிழக்கு சீனா
- தென்மேற்கு சீனா
# மது ஜெயின்

**மது ஜெயின்** ( *Madhu Jain* ) ஓர் இந்திய ஆடை வடிவமைப்பாளர் ஆவார். "எதிர்காலத்தின் ஜவுளி" என்று இவர் கருதும் மூங்கில் துணிக்கான பிரதிநிதியாக இருக்கிறார். இத்துறையில் முப்பது ஆண்டுகள் பணியாற்றிய இவருக்கு 2018 ஆம் ஆண்டில் நாரி சக்தி விருது வழங்கப்பட்டது.
# மது ஜெயின்

## வாழ்க்கை

மது ஜெயின் புது தில்லியில் ஒரு வசதியான குடும்பத்தில் பிறந்தார். வெல்ஹாம் பெண்கள் பள்ளி மற்றும் வேவர்லி கான்வென்ட் பள்ளியில் தனது ஆரம்பக் கல்வியைப் பெற்றார்.பின்னர், தில்லியின் பொருளாதாரப்பள்ளியில் முதுகலைப் பட்டம் பெற்றார்.  
2010 பொதுநலவாய விளையாட்டுக்களில் பங்கேற்க 2010 அக்டோபரில் 4,000க்கும் மேற்பட்ட விளையாட்டு வீரர்கள் புதுதில்லி வந்தனர். அவர்களுக்கன ஆடைகளை தயாரிக்கும் பணியை மேற்கொண்டார். திறப்பு விழாவில் இவரது ஆடை வடிவமைப்பு அனைவராலும் கவனிக்கப்பட்டது.
# மது ஜெயின்

## அங்கீகாரம்

ஆடை வடிவமைப்பில் குறிப்பிடத்தக்க சாதனைகளை புரிந்தமைக்காகவும் அதன் மூலம் பெண்களுக்கு அதிகாரம் அளித்ததற்காகவும் for her work with textiles  
2019 ஆம் ஆண்டின் தொடக்கத்தில் இவர் ஜவுளி அமைச்சகத்தால் இவரது தலைமைக்காக அங்கீகரிக்கப்பட்டார். ஜவுளித்துறையில் அவர்களின் பங்களிப்பை பாராட்டி ஏழு பேருக்கு சிறப்பு விருதை துறை உருவாக்கியது. மூங்கில் உற்பத்தியில் இந்தியா இரண்டாவது பெரிய நாடாக உள்ளது என்பதாலும் அதன் நார் அழியக்கூடியது, சுற்றுச்சூழலுக்கு கேடு விளைவிக்காது மேலும் நச்சுத்தன்மையற்றது என்ற பல காரணங்களுக்காக மூங்கில் நார் உபயோகத்தை ஆதரிப்பதாக விளக்கினார். . இவர் மூங்கில் இழையை "எதிர்காலத்தின் ஜவுளி" என்று பார்க்கிறார்.
# சியாமளா கோலி

**சியாமளா கோலி** ( *Shyamala Goli* ) கோலி சியாமளா என்றும் அழைக்கப்படும் இவர், ஓர் இந்திய நீச்சல் வீராங்கனையும், தயாரிப்பாளரும் படைபாக்க இயக்குநரும் மற்றும் இயங்குபடத் தொடர் மற்றும் திரைப்படங்களுக்கு எழுத்தாளராகவும் அறியப்படுகிறார். மேலும், பூலா சௌத்ரிக்கு மார்ச் 2021 இல், பிறகு பாக்கு நீரிணையைக் கடந்த இரண்டாவது இந்தியப் பெண் மற்றும் உலகின் இரண்டாவது பெண்மணி என்ற சாதனையில் இடம்பெற்றார். இவர் தனது 47 வயதில் இந்த சாதனையை முடித்தார்.
# சியாமளா கோலி

## தொழில்

இவர் சமூகவியலில் முதுகலைப் பட்டம் பெற்றவர். ஐதராபாத்தில் ஒரு இயங்கு பட நிறுவனத்தைத் தொடங்கிய பிறகு அதன் திரைப்பட தயாரிப்பாளராகவும் இயக்குனராகவும் தனது வாழ்க்கையைத் தொடர்ந்தார். பத்து ஆண்டுகளுக்கும் மேலாக இயங்குபட நிறுவனத்தை நடத்தி வந்த இவர், நிதி நெருக்கடி காரணமாக அதிலிருந்து விலக முடிவு செய்தார்.  
தெலங்காணாவின் ஐதராபாத்தில் சியாமளா, சிறு குழந்தைகளுக்கான மழலையர் பள்ளி நடத்தி வருகிறார். இவர் தனது 44 வயதில் நீச்சலில் ஆர்வத்தைத் தொடர்ந்தார். இதற்காக, 2016 இல் ஒரு கோடைகால முகாமில் சேர்ந்தார். *அக்வாபோபியா* எனப்படும் நோயிலிருந்து மீள்வதற்காக நீச்சலில் தனது வாழ்க்கையைத் தொடங்கியதாக பின்னர் தெரிவித்தார். இவருக்கு மூத்த இந்தியக் காவல் பணி அலுவலர் ராஜீவ் திரிவேதி பயிற்சி அளித்து வழிகாட்டினார். 2019 இல் பட்னாவில் உள்ள கங்கை ஆற்றில் 13 கி.மீ. தூரம் வரை கடந்து நீச்சலில் தனது சாதனைப் பயணத்தை தொடங்கினார்.  
2019 ஆம் ஆண்டில், விசயவாடாவில் கிருஷ்ணா ஆறு, பட்னாவில் கங்கை ஆறு மற்றும் கொல்கத்தாவில் ஊக்லி ஆறு ஆகியவற்றையும் நீந்திக் கடந்தார். தென் கொரியாவின் குவான்ஜுவில் நடைபெற்ற 2020 ஃபினா உலக வாகையாளர் போட்டியில் தெலங்காணாவைப் பிரதிநிதித்துவப்படுத்தினார். கங்கை ஆற்ரில் நடந்த 2019 தேசிய திறந்தவெளி நீர்நிலை நீச்சல் போட்டியிலும் போட்டியிட்டார். மேலும் குசராத்தின் போர்பந்தரில் நடைபெற்ற 2019 கடல் நீச்சல் போட்டியிலும் பங்கேற்றார்.  
கோவிட்-19 பெருந்தொற்று காரணமாக ஓய்வு எடுத்த பிறகு, நவம்பர் 2020 இல் பாக்கு நீரிணை சாதனையை முடிப்பதற்காக தனது தயாரிப்பு மற்றும் பயிற்சியைத் தொடங்கினார். பாக்கு நீரிணை பயணத்திற்காக காச்சிபௌலியிலுள்ள தெலங்காணா மாநில நீச்சல் குளத்தில் விளையாட்டு ஆணையத்தில் பயிற்சி பெற்றார். பயணத்தின் கடைசி ஐந்து மணி நேரத்தில் மூச்சு விடுவதில் சிரமத்தை எதிர்கொண்டதாக பின்னர் தெரிவித்தார். பயணத்தின் போது, இந்திய நீச்சல் கூட்டமைப்பைச் சேர்ந்த மருத்துவர் மற்றும் பார்வையாளர்கள் உட்பட 14 பேர் கொண்ட குழுவினர் இவருடன் சென்றனர். ஆங்கிலேயக் கால்வாயை நீந்தும்போது நீச்சல் வீரர்கள் வெற்றிகரமாகப் பயணம் செய்ததைப் படித்த பிறகு இவர் பாக்கு நீரிணையை நீந்தத் தூண்டப்பட்டதாக ஒரு பேட்டியில் தெரிவித்தார்.
# புரோமித்தோசீன்

**புரோமித்தோசீன்** (*Promethocene*) என்பது Pm(C<sub>5</sub>H<sub>5</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமித்தியத்தின் உலோக-கரிம சேர்மமான இது கதிரியக்கப் பண்பு கொண்டுள்ளது. உலர்ந்த காற்றில் நிலைப்புத்தன்மை கொண்டுள்ளது. புரோமித்தோசீன் பொது இடைநிலை உலோகங்களின் வளையபெண்டாடையீனைல் அணைவுச் சேர்மங்களிலிருந்து வேறுபட்டதாகும். இது ஓர் அயனியாகப் பிணைக்கப்பட்டதாகக் கருதப்படுகிறது. என்று காட்டுகின்றன.
# புரோமித்தோசீன்

## தயாரிப்பு

டெட்ரா ஐதரோபியூரான் கரைசலில் உள்ள நீரற்ற புரோமித்தியம்(III) குளோரைடுடன் சோடியம் வளையபெண்டாடையீனைடைச் சேர்த்து வினைபுரியச் செய்தால் புரோமித்தோசீன் உருவாகும்.
::: 3C<sub>5</sub>H<sub>5</sub>Na + PmCl<sub>3</sub> → (C<sub>5</sub>H<sub>5</sub>)<sub>3</sub>Pm + 3 NaCl
# புரோமித்தோசீன்

## வேதிப் பண்புகள்

புரோமித்தோசீன் தண்ணீருடன் வினைபுரியும் போது சிதைந்து புரோமித்தியம்(III) ஐதராக்சைடை கொடுக்கிறது. உடன் வளையபெண்டாடையீன் சேர்மமும் இவ்வினையில் உருவாகிறது.
# நிக்கோலா சுகைப்

## வாழ்க்கை

சுகைப் ஆத்திரேலியா நாட்டின் நியூ சவுத் வேல்சு பகுதியில் உள்ள ஆல்பரி என்னும் இடத்தில் பிறந்து வளர்ந்தார். 2007 ஆம் ஆண்டில் இவர் தனது தனிப்பட்ட விமானியின் சான்றிதழைப் பெற்றார். பின்னர் வணிக விமானியாக மாறினார்.  
இவரது முதல் போட்டி பலூனிங் நிகழ்வு 2013 ஆம் ஆண்டில் நியூ சவுத் வேல்சின் கனோவிந்த்ராவில் நடைபெற்றது. 2014 ஆம் ஆண்டு, போலந்து நாட்டின் லெசுனோவில் நடந்த முதல் மகளிர் உலக சாம்பியன்சிப் போட்டியில் சுகைப் வென்றார். இது அவரது நான்காவது போட்டி நிகழ்வாகும். 2016 ஆம் ஆண்டு சூலை மாதத்தில் , லித்துவேனியாவின் பிர்சுடோனாசில் நடந்த 2 ஆவது பெடரேசன் ஏரோனாட்டிக் இன்டர்நேசனல் நிறுவனத்தின் மகளிர் உலக சூடான காற்று பலூன் சாம்பியன்சிப்பில் இவர் தனது பட்டத்தை வெற்றிகரமாக பாதுகாத்தார். 2018 ஆம் ஆண்டில், போலந்து நாட்டின் நால்க்சோ என்னும் இடத்தில் நடந்த 3வது பெடரேசன் ஏரோனாட்டிக் இன்டர்நேசனல் நிறுவனத்தின் மகளிர் உலக சூடான காற்று பலூன் சாம்பியன்சிப்பில் சுகைப் வெண்கலம் வென்றார்.  
ஆத்திரேலியா நாட்டின் நியூ சவுத் வேல்சில் உள்ள கண்டர் பள்ளத்தாக்கில் சுகைப் மற்றும் அவரது கணவர் சூடான காற்று பலூனிங் நிறுவனத்தை நடத்தி வருகின்றனர்.
# நிக்கோலா சுகைப்

## இவரது வார்த்தைகள்

உலக சாம்பியனான ஆக வேண்டும் என்ற இவரது கனவைக் கைவிடும்படி காயத்தால் கட்டாயப்படுத்திய உடனேயே இந்த நோய் பிடிபட்டதாகவும், மேலும் "உணவுக் கோளாறு முற்றிலும் பலவீனமடைகிறது, எதிர்காலம் இருப்பதாக நான் உணராத புள்ளிகள் இருந்தன" என்று அவர் கூறினார்.  
மேலும் இவரது உலக சாம்பியன்சிப் போட்டி பங்கேற்பில் இவரது குழந்தை கியூகோ நிக்கோலா சுகைப் இவரது 14 மாத மகன் கியூகோவால் ஆதரிக்கப்பட்டார். மேலும் "ஒரு சாதாரண மனிதனாகவும், மற்றவர்களைப் போல சமூகத்தில் செயல்படுவதையும் என்னால் கற்பனை செய்துகூட பார்க்க முடியவில்லை" என்றும் கூறியுள்ளார்.  
"நான் இப்போது பகுதியளவு குணமடைந்துவிட்டதாக உணர்கிறேன். மேலும் முழுமையாக குணமடையவில்லை என்று நினைக்கிறேன். ஆனால் நான் இப்போது இருக்கும் நிலைக்கு வர இன்னும் ஆறு வருடங்கள் ஆகும். தற்போது நான் மிகவும் நன்றாகவும் மகிழ்ச்சியாகவும் உணர்கிறேன் என்றும் கூறியுள்ளார்.
# ராண்டி அல்ட்சுல்

**ராண்டிஸ்-லிசா "ராண்டி" அல்ட்சுல்** ( *Randice-Lisa "Randi" Altschul* ) (பிறப்பு 1960) நியூ செர்சியிலுள்ள *கிளிஃப்சைட்* பூங்காவில் உ
ள்ள ஒரு அமெரிக்க பொம்மை கண்டுபிடிப்பாளரும் மற்றும் மேம்பாட்டாளரும் ஆவார். சிறிய தொழில்நுட்ப பயிற்சி அல்லது பொறியியல் அறிவுடன், இவர் பொம்மைகள் மற்றும் பலகை விளையாட்டுகளை உருவாக்கினார். அது பெரும் வெற்றியைக் கண்டது. இதன் விளைவாக, தனது 26 வயதிற்குள் கோடீஸ்வரரானார்.  
இவரது பலகை விளையாட்டான *மியாமி வைஸ்*, அதே பெயரில் தொலைக்காட்சித் தொடராக ஒளிபரப்பட்டது. பின்னர் *ராக்ஸ்டார் நோர்த்* என்ற பிரித்தானிய காணொளி விளையாட்டு மேம்பாட்டு நிறுவனம் மூலம் *கிராண்ட் தெப்ட் ஆட்டோ: வைஸ் சிட்டி* என்ற பெயரில் உருவாக்கப்பட்டது. இது 2002 இல் அதிகம் விற்பனையாகும் காணொளி விளையாட்டுகளில் ஒன்றாக மாறியது. பொம்மைத் துறையில் இவர் வெற்றி பெற்ற பிறகு, *டைஸ்லேண்ட் டெக்னாலஜிஸ்* நிறுவனத்தை நிறுவி அதன் மூலம் ஒருமுறை பயன்படுத்தும் செல்லிடத் தொலைபேசியைக் கண்டுபிடித்தார். 2008 இல் *கேத்லீன் சக்புடிசு* என்பவருடன் இணைந்து *சாரி, யு கான்ட் என்டர் ஹெவன்* என்ற புதினத்தையும் எழுதியுள்ளார்.
# ராண்டி அல்ட்சுல்

## ஆரம்பகால தொழில்/பொம்மை கண்டுபிடிப்பாளர்

பொம்மைகள் மற்றும் விளையாட்டுகளில் இவரது முதல் வெற்றி இருந்தது. இவரது முதல் யோசனை ' மியாமி வைஸ்' விளையாட்டாகும். இது அதே பெயரில் அமெரிக்க தொலைக்காட்சித் தொடராக ஒளிபரப்பப்பட்டு வெற்றி பெற்றது. மற்ற குறிப்பிடத்தக்க பொம்மைகள் மற்றும் விளையாட்டுகளில் பார்பியின் 30வது பிறந்தநாள் விளையாட்டு மற்றும் துணி அடைத்த ஆகியவை அடங்கும். இவர் ஒரு அரக்க வடிவ காலை உணவு தானியத்தையும் உருவாக்கினார். அது பாலினால் மூடப்படும்போது போது மென்மையாக மாறும். *டீனேஜ் மியூட்டன்ட் நிஞ்ஜா டர்டில்ஸ்* மற்றும் *தி சிம்ப்சன்ஸ்* போன்ற பிற பிரபலமான அமெரிக்க தொலைக்காட்சித் தொடர்களுடனான விளையாட்டுகளுக்கான தனது யோசனைகளை விற்பனை செய்ததன் மூலம் அல்ட்சுல் அதிகம் பணம் சம்பாதித்தார். சிறுவயதிலேயே பணக்காரர் ஆன இவர் இலாபத்தின் ஒரு பகுதியை மெல்லிய தொழில்நுட்பத்தில் முதலீடு செய்தார்.
# ராண்டி அல்ட்சுல்

## ஒருமுறை உபயோகித்து வீசும் முதல் செல்லிடத் தொலைபேசி

அல்ட்சுல் தனது கைபேசிக்கான இணைய இணைப்பை அடிக்கடி இழந்தார். தன்னிடமிருந்த விலையுயர்ந்த செல்லிடத் தொலைபேசியை அப்புறப்படுத்தும் ஒரு யோசனையும் இவருக்கு ஏற்பட்டது. தன்னைப் போனறே இணைய இணைப்பை இழப்பவர்களுக்கு ஒருமுறை பயன்படுத்தும் செல்லிடத் தொலைபேசி உதவக்கூடும் என்பதை உணர்ந்தார். தொழில்நுட்பங்களை பயன்படுத்தி தான் திட்டமிட்ட செல்லிடத் தொலைபேசியை உருவாக்க *டைஸ்லான்ட் டெக்னாலஜிஸ்* என்ற புதிய நிறுவனத்தை உருவாக்கினார்.  
நவம்பர் 1999 இல், அல்ட்சுல் டைகோவில் ஆராய்ச்சி மற்றும் மேம்பாட்டுக்கான மூத்த துணைத் தலைவர் *லீ வோல்டே*வுடன் இணைந்து ஒருமுறை உபயோகித்து வீசும் முதல் செல்லிடத் தொலைபேசியை உருவாக்கினார். அவர்களின் தயாரிப்பு *ஃபோன்-கார்டு-ஃபோன்* என்று அழைக்கப்பட்டது. ஏனெனில் அது ஒரு செல்லிடத் தொலைபேசியின் அளவு கால் அங்குல தடிமனுக்கும் குறைவாக இருந்தது. மேலும், மறுசுழற்சி செய்யப்பட்ட காகிதத்தை அடிப்படையாகக் கொண்ட பொருட்களால் ஆனது. செல்லிடத் தொலைபேசியில் ஒரு சில்லு இருந்தது. அதன் உரிமையாளர்கள் பொருட்களை வாங்குவதற்கும் அதை கடன் அட்டையாகப் பயன்படுத்துவதற்கும் அதை பயன்படுத்திக் கொள்ளலாம். செல்லிடத் தொலைபேசி சுமார் $20 அமெரிக்க டாலருக்கு விற்கப்பட்டது. அதை ஒரு மணிநேரம் வரை பயன்படுத்த முடியும். பயன்பாட்டிற்குப் பிறகு செல்லிடத் தொலைபேசியைத் திருப்பித் தருபவர்கள் இரண்டு முதல் மூன்று டாலர்கள் வரை பெறுவார்கள். 2002 இல், *ஃபோன்-கார்டு-ஃபோன்* புரோஸ்ட் மற்றும் சல்லிவன் ஆகியோரால் "ஆண்டின் சிறந்த தயாரிப்பு" என்று பெயரிடப்பட்டது.
# கோலாகாட் தொழில்முறையல்லா நாடகச் சங்கம்

**கோலாகாட் தொழில்முறையல்லா நாடகச் சங்கம்** (*Golaghat Amateur Theatre Society*) என்பது இசை, நடனம் மற்றும் நாடகம் போன்ற கலை நிகழ்ச்சிகளை மேம்படுத்துவதற்கான ஒரு சமூகமாகும். இவர்கள் கவிதை, புதினம் மற்றும் சிறுகதை போன்ற இலக்கியம் மற்றும் வரைதல், ஓவியம், ஒளிப்படவியல் போன்ற காட்சிக் கலைகள்<nowiki/>போன்றவற்றை 100 ஆண்டுகளுக்கும் மேலாக நிகழ்த்தும் வரலாற்றைக் கொண்ட கோலாகாட் மற்றும் அசாமின் கலைத் துறையைச் சார்ந்தவர்களாவர். அசாமில் உள்ள கோலாகாட்டில் இந்தச் சங்கம் நிகழ்த்துக்கலை மற்றும் காட்சிக்கலையினை நிகழ்த்தும் மக்களை ஒன்றிணைக்க உருவாக்கப்பட்ட அமைப்பாகும்.
# கோலாகாட் தொழில்முறையல்லா நாடகச் சங்கம்

## வரலாறு

1895ஆம் ஆண்டில் நிறுவப்பட்டது, கோலாகாட் தொழில்முறையல்லா நாடகச் சங்கம் மறைந்த ஜாய் சந்திர மைத்ரா மற்றும் பிறர் தலைமையிலான பரோபகாரிகள் குழுவால் உருவாக்கப்பட்டது. இவர்கள் அசாம் மாநிலத்தில் நாடக மற்றும் கலாச்சாரச் திறமைகளைக் குறிப்பாக கோலாகாட் பகுதியில் மேம்படுத்துவதற்கான மையத்தை உருவாக்கத் திட்டமிட்டு இதனைத் தோற்றுவித்தனர். இச்சங்கத்தின் நிரந்தர நாடக அரங்கம், பொதுவாக "தொழில்முறையல்லா நாடக அரங்கம்" என அழைக்கப்படுகிறது. இது அசாம் மாநிலத்தில் உள்ள பழமையான நாடகக் கலை கட்டிடங்களில் ஒன்றாகும். மேலும் இது 117 ஆண்டுகளுக்கும் மேலாக உள்ளது. சங்கத்தின் பாரம்பரியம் மற்றும் கலைத் துறையில் அசாமியக் கலாச்சாரத்திற்குக் குறிப்பிடத்தக்கப் பங்களிப்பினை ஆற்றிவரும் இந்த அமைப்பு இந்திய அரசாங்கத்தால் அங்கீகரிக்கப்பட்டுள்ளது. மேலும் இந்தியாவின் முன்னாள் பிரதமர் மன்மோகன் சிங்கின் தொலைநோக்கு திட்டத்தின் கீழ் இதன் வளர்ச்சிக்காக நிதி வழங்கப்பட்டது.
# கோலாகாட் தொழில்முறையல்லா நாடகச் சங்கம்

## கட்டமைப்பு

சங்கம் ஆண்டு முழுவதும் தொடர்ச்சியான கலாச்சார நிகழ்வுகளை நடத்துகிறது. இதன் நிர்வாகக் குழுவால் ஏற்றுக்கொள்ளப்பட்ட நெறிமுறையின்படி செயல்படுகின்றது. வாழ்நாள் உறுப்பினர்களைத் தவிர, 32 உறுப்பினர்களைக் கொண்ட நிர்வாகக் குழுவைச் சங்கம் கொண்டுள்ளது.
# கோலாகாட் தொழில்முறையல்லா நாடகச் சங்கம்

## தற்போது

மாநிலத்தின் பல்வேறு பகுதிகளைச் சேர்ந்த குடிமக்கள் நாடக மற்றும் கலாச்சார நடவடிக்கைகளில் பங்கேற்பதை ஊக்குவிக்கும் வகையில் 1981ஆம் ஆண்டு முதல் புகழ்பெற்ற நாடக கலைஞர் மறைந்த சுரேந்திர நாத் சைகியாவின் நினைவாக *"அனைத்து அசாம் நாடகப் போட்டியை"* சங்கம் ஏற்பாடு செய்து நடத்தி வருகிறது. பயிற்சி அரங்குகளுக்கு மேலதிகமாக, அசாமிய இலக்கியத்தின் கவிஞர்கள் மற்றும் இலக்கியவாதிகள் போன்ற பல்வேறு துறைகளைச் சேர்ந்தவர்களின் திறமைகளை அங்கீகரிப்பதில் இச்சமூகம் தீவிரமாகப் பணியாற்றிவருகிறது.
# பீபி ஜமால் காதுன்

**பீபி ஜமால் காதுன்** , **பீபி ஜீவ்** (இ. மே 2, 1647) என்றும் அழைக்கப்படுகிறார் சிந்துவின் செஹ்வானில் வாழ்ந்த ஒரு சூஃபி பெண் துறவி ஆவார்.
# பீபி ஜமால் காதுன்

## சுயசரிதை

பீபி ஜமால் காதுனின் வாழ்க்கைக்கான ஒரே ஆதாரம் இளவரசர் தாரா ஷிகோவின் காதிரி வாழ்க்கை வரலாறுகளின் புத்தகம் ஆகும். *சகினாத் அல்-அவ்லியா*, என்பது அதன் இரண்டாவது தொகுதி ஆகும். இது பீபி ஜமாலைப் பற்றியது.  
பீபி ஜமால் காதுனின் தாயார் பிபி ஃபாத்திமா என்று அழைக்கப்பட்டார், அவர் முக்கிய சூஃபி காதி காடனின் மகள் (இ. 1551). பீபி பாத்திமாவின் கணவர் அவர்களின் திருமணமாகி சிறிது காலத்தில் இறந்துவிட்டார், மேலும் பீபி பாத்திமா தனது குழந்தைகளை சிந்துவில் உள்ள தனது தந்தையின் வீட்டில் வளர்த்தார். பீபி பாத்திமாவின் குழந்தைகள் அனைவரும் சூஃபித்துவத்தில் ஆர்வம் காட்டினர். இவர்களில் முதன்மையானவர் மியான் மிர் (கி.பி. 1635), அவர் பீபி ஜமால் காதுன் உட்பட அவரது உடன்பிறப்புகளுக்கு ஆன்மீக போதகராக ஆனார். பீபி தனது ஆன்மீக நோக்கங்களில் குறிப்பாக வெற்றி பெற்றதாகத் தெரிகிறது. தாரா ஷிகோ அவளை தனது காலத்தின் ராபியா என்று பாராட்டினார், மேலும் அவர் செய்த பல அற்புதங்களை விவரித்தார், அதே நேரத்தில் அவரது சகோதரர் மியான் மிர் தனது சீடர்களுக்கு அறிவுறுத்தும் போது அவரது ஆன்மீக பயிற்சிகளை ஒரு எடுத்துக்காட்டு என்று குறிப்பிட்டார்.  
பீபி ஜமால் காதுன் திருமணம் செய்து கொண்டார், ஆனால் குழந்தை இல்லை. திருமணமான ஆறு ஆண்டுகளுக்குப் பிறகு, அவர் தனது கணவரைப் பிரிந்து, சந்நியாசம், பிரார்த்தனை மற்றும் தியானத்தில் தன்னை அர்ப்பணிப்பதற்காக தனது அறையில் தன்னைத்தானே ஒதுக்கிக்கொண்டார். திருமணமாகி பத்து ஆண்டுகளுக்குப் பிறகு, கணவரின் மரணம் மூலம் அவரது திருமணம் முடிந்தது.
# புரோமித்தியம்(III) ஆக்சலேட்டு

**புரோமித்தியம்(III) ஆக்சலேட்டு** (*Promethium(III) oxalate*) என்பது Pm<sub>2</sub>(C<sub>2</sub>O<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதன் பத்து நீரேற்று P21/m என்ற இடக்குழுவுடன் ஒற்றைச்சரிவச்சு படிக அமைப்பில் படிகமாக்குகிறது. புரோமித்தியம்(III) ஆக்சலேட்டு முந்நீரேற்று சேர்மம் சிதைவுக்கு உட்பட்டு நிலைப்புத்தன்மை கொண்ட புரோமித்தியம் கார்பனேட்டு ( Pm<sub>2</sub>O<sub>2</sub>CO<sub>3</sub>) சேர்மமாக மாறுகிறது. அதிக வெப்பநிலையில் இது புரோமித்தியம்(III) ஆக்சைடை உருவாக்குகிறது.</ref> and generate promethium(III) oxide at higher temperatures.  
அனைத்து லாந்தனைடு ஆக்சலேட்டுகளுடன் ஒப்பிடுகையில் புரோமித்தியம்(III) ஆக்சலேட்டு குறைந்த கரைதிறன் கொண்டதாக உள்ளது.
# புரோமித்தியம் நைட்ரைடு

**புரோமித்தியம் நைட்ரைடு ** (*Promethium nitride *) என்பது PmN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமித்தியமும் நைட்ரசனும் சேர்ந்து இந்த இருமச் சேர்மம் உருவாகிறது.
# புரோமித்தியம் நைட்ரைடு

## இயற்பியல் பண்புகள்

Fm3m என்ற இடக்குழுவுடன் புரோமித்தியம் நைட்ரைடு கனசதுரப் படிகவடிவத்தில் படிகமாகிறது.
# நியோடிமியம்(III) அசிட்டைலசிட்டோனேட்டு

|UNII_Ref =
|PubChem =
| StdInChI=1S/3C5H7O2.Nd/c3*1-4(6)3-5(2)7;/h3*3H,1-2H3;/q3*-1;+3
| StdInChIKey = AZTDRGMPTCCVFW-UHFFFAOYSA-N
| SMILES = CC(=O)[CH-]C(=O)C.CC(=O)[CH-]C(=O)C.CC(=O)[CH-]C(=O)C.[Nd+3]  
}}
|Section2=
# நியோடிமியம்(III) அசிட்டைலசிட்டோனேட்டு

## தயாரிப்பு

நியோடிமியம் ஆல்காக்சைடுடன் அசிட்டைலசிட்டோனேட்டைச் சேர்த்து வினைபுரியச் செய்து அல்லது அசிட்டைலசிட்டோனில் உள்ள நியோடிமியத்தை மின்னாற்பகுப்பு செய்து நியோடிமியம்(III) அசிடைலேசெட்டோனேட்டை உருவாக்கலாம்.
# சிதம்பரம் எஸ். பொதுவாள்

**சிதம்பரம் எஸ். பொதுவாள்** என்பவர் மலையாளத் திரைத்துறையில் பணிபுரியும் ஒரு இந்திய இயக்குநரும், எழுத்தாளரும் ஆவார். இவர் தொழில் ரீதியாக **சிதம்பரம்** என்று அழைக்கப்படுபவர். இவர் தனது முதல் திரைப்படமான *ஜான். எ. மேன்* (2021) மூலம் அறியப்படுகிறார். இவர் கண்ணூர் மாவட்டத்தில் உள்ள பையனூரில் பிறந்தார். இவரது தம்பி நடிகர் கணபதி ஆவார், இவருடன் இணைந்து *ஜான். எ. மேன்* எழுதியவர். சிதம்பரம் முன்பு ஜெயராஜிடம் உதவி இயக்குநராக இருந்தார், ராசீவ் ரவி மற்றும் கே. யு. மோகனனிடம் ஒளிப்பதிவாளராக பணியாற்றியுள்ளார்.
# சிதம்பரம் எஸ். பொதுவாள்

## திரைப்படவியல்

| 2021 | *ஜான். எ. மேன்* | இயக்குநராக அறிமுகமானவர் |  |
| --- | --- | --- | --- |
| 2024 | *மஞ்சுமல் பாய்ஸ்* | இயக்குநர் | } |
# பேரியம் நைட்ரைட்டு

**பேரியம் நைட்ரைட்டு** (Barium nitrite) என்பது Ba(NO<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பேரியத்தின் நைட்ரிக் அமில உப்பாகக் கருதப்படும் இச்சேர்மம் நீரில் கரையும். மஞ்சள் நிறத்தில் காணப்படும். இலித்தியம் நைட்ரைட்டு போன்ற மற்ற நைட்ரைட்டு உப்புகளைத் தயாரிக்க பயன்படுத்தப்படுகிறது.
# பேரியம் நைட்ரைட்டு

## தயாரிப்பு

பேரியம் நைட்ரேட்டை ஈயம் உலோகப் பஞ்சுடன் சேர்த்து வினைபுரியச் செய்வதன் மூலமாகவோ அல்லது ஈய நைட்ரைட்டை பேரியம் குளோரைடுடன் சேர்த்து வினை புரியச் செய்வதன் மூலமாகவோ பேரியம் நைட்ரைட்டை உருவாக்கலாம்.
# வெர்னா எலிசபெத் வாட்ரே இங்க்டி

**வெர்னா எலிசபெத் வாட்ரே இங்டி** (Verna Elizabeth Watre Ingty) இந்திய சமூக சேவகரும் மேகாலயா மாநில நல ஆலோசனை வாரியத்தின் முன்னாள் தலைவரும் ஆவார். துரா அன்னையர் சங்கத்தின் தலைவராகவும் இவர் இருந்தார். 2003 ஆம் ஆண்டு இந்திய அரசாங்கத்தால் வழங்கப்படும் நான்காவது உயரிய இந்திய குடிமகன் விருதான பத்மசிறீ விருது வழங்கி கௌரவிக்கப்பட்டார். இந்த விருதைப் பெறும் முதல் காரோ பழங்குடியின நபர் என்ற பெருமை இவருக்குரியதாகும். இங்டி மேகாலயாவின் சில்லாங்கில் 14 ஜனவரி 2004 ஆம் ஆண்டு சனவரி மாதம் 14 ஆம் தேதியன்று தனது 72 ஆவது வயதில் இறந்தார்
# வெர்னா எலிசபெத் வாட்ரே இங்க்டி

## மேலும் பார்க்கவும்

- காரோ மக்கள்
# ரஜினி பசுமதரி

**ரஜினி பசுமதரி** (*Rajni Basumatary*) என்பவர் ஓர் இந்திய திரைப்படப் படைப்பாளி மற்றும் நடிகை ஆவார். 2014 ஆம் ஆண்டு வெளியான இந்தி திரைப்படமான *மேரி கோமில்* மேரி கோமின் தாயாக (மங்தே அகம் கோம்) நடித்ததற்காக நன்கு அறியப்பட்டவர். மிகவும் பாராட்டப்பட்ட திரைப்படமான *அனுராக்* படத்தை பசுமதரி எழுதி தயாரித்துள்ளார். இவர் இயக்குநராக அறிமுகமான *ராக்* 2014 இல் இந்தியாவின் அனைத்து முக்கிய நகரங்களிலும் வெளியானது.  
பசுமதரி 2019 ஆம் ஆண்டு வெளியான *Jwlwi - The Seed* திரைப்படத்தின் இயக்குநர் ஆவார்.
# ரஜினி பசுமதரி

## துவக்க கால வாழ்க்கையும் கல்வியும்

பசுமதரி வடகிழக்கு இந்தியாவின் அசாமின் ரங்கபாரா நகரத்தில் ஒரு போடோ குடும்பத்தில் பிறந்தார். இவர் *Jwlwi-The Seed* படத்தை இயக்கத் தொடங்கியபோது, அந்தத் திரைப்படம் இவரது அனுபவங்களால் செழுமை பெற்றது.  
பாசுமதி குவகாத்தி பல்கலைக்கழகத்தின் ஏண்டிக் மகளிர் கல்லூரியில் அசாமிய இலக்கியத்தில் இளங்கலைப் பட்டம் பெற்றார்.
# ரஜினி பசுமதரி

## தொழில்

1995 இல், பசுமதரி தில்லிக்குச் சென்று பெருநிறுவனப் படங்களை இயக்கத் தொடங்கினார். 2004 ஆம் ஆண்டில், அசாமிய மொழி காதல் நாடகத் திரைப்படமான *அனுராக்* திரைப்படத்தை தயாரித்து திரைக்கதையை எழுதினார். பித்யுத் சக்ரவர்த்தி இயக்கிய இந்தப் படத்தில் பசுமதரியும் துணை நடிகராக நடித்தார். *அனுராக்* படம் வெளியான சமயத்தில் விமர்சன ரீதியாக பாராட்டப்பட்டார். இப்படம் சிறந்த இயக்குநர் போன்ற பல அசாம் அரசு திரைப்பட விருதுகளைப் பெற்றது.  
2000களில் இருந்து, இவர் ஆக்சிஸ் வங்கி உள்ளிட்ட அச்சு மற்றும் தொலைக்காட்சி பரப்புரைகளின் ஒரு பகுதியாக இருந்தார். மேலும் பாலிவுட் படங்களான *மேரி கோம்* மற்றும் *தி ஷாக்கீன்ஸ்* மற்றும் *ஷட்டில்காக் பாய்ஸ்* மற்றும் *III ஸ்மோக்கிங் பேரல்ஸ்* போன்ற சுயாதீன திரைப்படங்களில் சிறு வேடங்களில் நடித்துள்ளார். இவர் வாக்காளர் விழிப்புனர்வு மற்றும் தேர்தல் பங்கேற்பின் (SVEEP) பிராண்ட் தூதராகவும் உள்ளார்.  
2014 இல், *மேரி கோமின் வாழ்க்கை வரலாற்று படத்தில்* இந்திய குத்துச்சண்டை வீராங்கனை மேரி கோமின் தாயாக நடித்தபோது இவருக்கு பெரிய பிரபலம் கிடைத்தது. பிரியங்கா சோப்ரா முக்கிய வேடத்தில் நடித்த இந்தப் படம் விமர்சன ரீதியாகவும் வணிக ரீதியாகவும் பாராட்டைப் பெற்றது. அதே ஆண்டில், பசுமதரி அசாமிய திரைப்படமான *ராக்* படத்தை வெளியிட்டார். இப்பட்டத்தின் வழியாக இவர் இயக்குநராக அறிமுகமானார். அடில் ஹுசைன், சரிஃபா வாஹித், கென்னி பாசுமதி ஆகியோர் இப்படத்தில் நடித்தனர், இது பசுமதரியின் பதாகையான மன்னா பிலிம்சுடன் இணைந்து அசாம் மாநில திரைப்படக் கழகத்தால் தயாரிக்கப்பட்டது. இப்படம் அசாம் மாநிலம் முழுவதும் வெளியானது மட்டுமல்லாமல் தில்லி, பெங்களூர், சென்னை, ஹைதராபாத், கொல்கத்தா, மும்பை போன்ற தேர்ந்தெடுக்கப்பட்ட மாநகரங்களில் வெளியிடப்பட்டது. *ராக்*, பசுமதரிக்கு சிறந்த இயக்குநர் மற்றும் சிறந்த திரைக்கதை, வாகித்துக்கு சிறந்த நடிகை, ஆதில் உசைனுக்கான சிறந்த நடிகர், கென்னி பசுமதரிக்கு சிறந்த துணை நடிகர் உட்பட 14 பிரிவுகளில் பிராக் சினி விருதுகளுக்கு பரிந்துரைக்கப்பட்து. இதில் இறுதியில் உசைனுக்காக சிறந்த நடிகருக்கான விருது கிடைத்தது.  
2019 ஆம் ஆண்டில், பசுமதரி தனது இரண்டாவது திரைப்படமான *Jwlwi - The Seed ஐ* இயக்கினார், இது கலைஞரும் பரோபகாரருமான ஜானி விஸ்வநாத்தால் இணைந்து தயாரிக்கபட்டது. மேலும் விஷ்பெர்ரி மூலம் ஓரளவுக்கு நிதி திரட்டப்பட்டது. இந்த சுயாதீனமான போடோ மொழித் திரைப்படமான *Jwlwi*, பெங்களூர் பன்னாட்டு திரைப்பட விழா, சென்னை சர்வதேசத் திரைப்பட விழா, குவாஹாத்தி சர்வதேச திரைப்பட விழா, கொல்கத்தா சர்வதேச திரைப்பட விழா, புனே சர்வதேச திரைப்பட விழா உட்பட 2019 ஆம் ஆண்டின் பிற்பகுதியிலும் 2020 ஆம் ஆண்டின் தொடக்கத்திலும் இந்தியாவில் பல்வேறு சர்வதேச திரைப்பட விழாக்களில் திரையிடப்பட்டது. குவஹாத்தியில் இயக்கத்திற்காக சிறப்பு ஜூரி விருதையும், பெங்களூரில் சிறப்பு ஜூரி விருதையும் பசுமதரி பெற்றார். 4வது சைலதர் பருவா நினைவு திரைப்பட விருதுகளில் சிறந்த திரைக்கதை எழுத்தாளருக்கான விருதையும் பெற்றார். *Jwlwi* இன்னும் வணிக ரீதியாக அசாமுக்கு வெளியே திரைகளில் வெளியிடப்படவில்லை.  
சத்யஜித் ராய், தாவீது லீன், விசால் பரத்வாஜ் ஆகியோர் தனக்குப் பிடித்த திரைப்பட இயக்குநர்கள் என்று பசுமதரி குறிப்பிட்டுள்ளார்.
# விவேக் தீர்த்தா

**விவேக் தீர்த்தா** (*Vivek Pilgrimage*) அல்லது இராமகிருஷ்ணா இயக்கத்தின் விவேகானந்தா மனிதச் சிறப்பு மற்றும் சமூக அறிவியலுக்கான மையம் என்பது இந்தியாவின் மேற்கு வங்கம், கொல்கத்தாவின் புது நகரில் சுவாமி விவேகானந்தருக்கு அர்ப்பணிக்கப்பட்ட கலாச்சார மற்றும் கல்வி மையமாகும். முதல்வர் மம்தா பானர்ஜி 11 நவம்பர் 2014 அன்று விவேக் தீர்த்தத்திற்கு அடிக்கல் நாட்டினார். மக்கள் அமைதி மற்றும் மகிழ்ச்சியுடன் வாழ உதவும் நோக்கத்துடன் இது கட்டப்படுகிறது.
# விவேக் தீர்த்தா

## அமைவிடம்

விவேக் தீர்த்தா கொல்கத்தாவில் ஆசான் ஏரியா II, புது நகர்ப் பகுதியில் அமைந்துள்ளது. பிசுவா பங்களா சரணியில், சுற்றுச்சூழல் பூங்கா நுழைவாயில் 1 அருகில் அமைந்துள்ளது. இங்கு கொல்கத்தா பெருநகர் தடம் 6-இல் சூழல் பூங்கா மெற்றோ நிலையம் வழியாக எளிதில் அடையலாம்.
# விவேக் தீர்த்தா

## விவரங்கள்

விவேக் தீர்த்தா அல்லது இராமகிருஷ்ணா இயக்கம் விவேகானந்தா மனித மேன்மை மற்றும் சமூக அறிவியலுக்கான மையம், இராமகிருசுண இயக்கத்திற்குச் சொந்தமான கலாச்சார மற்றும் கல்வி மையமாகும். 2013-இல், மேற்கு வங்க அரசு இந்த மையத்தை முன்மொழிந்தது மற்றும் 11 நவம்பர் 2014 அன்று முதல்வர் மம்தா பானர்ஜி, இராமகிருசுண மடத்தின் பொதுச் செயலாளர் மற்றும் இயக்கத்தின் சுவாமி சுகிதானந்தாஜியுடன் அடிக்கல் நாட்டினார். இது 10-தளங்களுடன் பிரதானக் கட்டிடம் மற்றும் சுவாமி விவேகானந்தரின் நான்கு பிரபல வெளிநாட்டுச் சீடர்களான சகோதரி நிவேதிதை, ஜே. ஜே. குட்வின், ஓலே சாரா புல் மற்றும் ஜோசபின் மேக்லியோட் ஆகியோரின் பெயரிடப்பட்ட நான்கு கட்டிடங்களைக் கொண்டுள்ளது. 1893ஆம் ஆண்டு செப்டம்பர் 11ஆம் தேதி விவேகானந்தர் தனது புகழ்பெற்ற உரையை ஆற்றிய சிகாகோவின் கலைக் கழகம் போன்று. இதில் நிர்வாக அலுவலகங்கள் மற்றும் 1,400 இருக்கைகள் கொண்ட அரங்கம் ஆகியவற்றைக் கொண்டுள்ளது. மற்ற கட்டிடங்களில் எண்ணிம நூலகம், கண்காட்சிக் கூடம் மற்றும் தியான அறை ஆகியவை இருக்கும். இந்த வளாகம் பரப்பளவில் அமைந்துள்ளது. அடிக்கல் நாட்டப்பட்டு 2 ஆண்டுகளுக்குப் பிறகு மார்ச் 2016-இல் கட்டுமானப் பணிகள் தொடங்கப்பட்டன. இது செலவில் உருவாக்கப்பட்டுள்ளது. மேற்கு வங்க மாநில உயர்கல்வி குழு உருபாயும் நபாடிகந்தா தொழில் நகர ஆணையம் யும் நன்கொடை அளித்தன. பெருநிறுவனங்கள் மற்றும் பொதுத்துறை நிறுவனங்களும் மையத்தின் கட்டுமானத்திற்காக நன்கொடை அளித்தன. ஆளுமை மேம்பாடு, தகவல் தொடர்புத் திறன், பெற்றோருக்கான ஊக்கம், மன அழுத்த மேலாண்மை, மன மேலாண்மை போன்ற படிப்புகள் இந்த மையத்தில் கற்பிக்கப்படுகிறது.
# விவேக் தீர்த்தா

## மேலும் பார்க்கவும்

- நசுருல் தீர்த்தா
# ஏண்டிக் மகளிர் கல்லூரி

**ஏண்டிக் மகளிர் கல்லூரி** என்பது கவுகாத்தி பல்கலைக்கழகத்தினுடன் இணைவு பெற்ற ஒரு கல்லூரி ஆகும். இது இந்திய மாநிலமான அசாமில் அமைந்துள்ள பழமையான கல்லூரிகளில் ஒன்றாகும். இங்கு கலை மற்றும் அறிவியலில் இளங்கலை படிப்புகள் வழங்கப்படுகிறது.
# ஏண்டிக் மகளிர் கல்லூரி

## வரலாறு

இக்கல்லூரி துவக்கத்தில் பன்பஜார் மகளிர் உயர்நிலைப் பள்ளியாக வேர்கொண்டு இருந்தது. பின்னர், அண்டிக் மகளிர் கல்லூரி 1939 ஆம் ஆண்டு கவுகாத்தி மகளிர் கல்லூரியாக நிறுவப்பட்டது. திருமதி ராஜபால தாஸ் கல்லூரியின் நிறுவனர் முதல்வர் ஆவார். இந்த கல்லூரி துவக்கத்தில் கவுகாத்தி நகரின் பன்பஜார் பகுதியில் அமைந்திருந்தது. 1940 இல் தற்போதைய இடத்திற்கு மாற்றப்பட்ட பிறகு, கல்லூரி அண்டிக் மகளிர் கல்லூரி என பெயர் மாற்றப்பட்டது (குறிப்பிடப்பட்ட கொடையாளியான ஆர். கே. அண்டிக்கின் நினைவாக பெயரிடப்பட்டது), மேலும் கல்கத்தா பல்கலைக்கழகத்துடன் இணைவு பெற்றது. 1948 இல் கௌகாத்தி பல்கலைக்கழகம் நிறுவப்பட்டதைத் தொடர்ந்து கல்லூரி கௌகாத்தி பல்கலைக்கழகத்துடன் இணைவு பெற்றது
# ஏண்டிக் மகளிர் கல்லூரி

## வரலாறு

### கல்லூரி முதல்வர்கள்

கல்லூரியில் பதினொரு முதல்வர்கள் பணியாற்றி உள்ளனர்:
| 1939–1965 | ராஜபால தாஸ் |  |
| --- | --- | --- |
| 1965–1974 | சரத் சந்திர கோஸ்வாமி |  |
| 1974–1984 | அமேதா ரசூல் |  |
| 1984–1992 | ரத்ன காந்தா பருவா |  |
| 1994–2000 | ககன் சந்திர பருவா |  |
| 2004-2014 | இந்திரா பர்டோலோய் |  |
| 2015 - 2022 | உத்பல் தத்தா |  |
| 2023 - | ரஞ்சித் சர்மா | } |
# ஏண்டிக் மகளிர் கல்லூரி

## கல்லூரி வளாகம்

குவஹாத்தியில் திகாலிபுகுரி குளத்தின் மேற்குக் கரையில் இந்தக் கல்லூரி அமைந்துள்ளது. தற்போதைய வளாகம் இரண்டு ஏக்கர் நிலப்பரப்பில் அமைந்துள்ளது. எதிர்கால விரிவாக்கத்திற்காக அசாம் அரசு கூடுதலாக நான்கு ஏக்கர் நிலத்தை கல்லூரிக்காக ஒதுக்கீடு செய்துள்ளது. இந்த மாணவர் விடுதியானது விடுதி காப்பாளர் மற்றும் பிற பணியாளர்களுக்கான கூடுதல் குடியிருப்பு வளாகத்துடன் கூடிய மூன்று மாடி கட்டடமாக உள்ளது. இக்கல்லூரி கலை மற்றும் அறிவியல் பீடங்களில் உயர் பட்டப்படிப்பு வரையிலான படிப்புகளை வழங்குகிறது. பயிற்று மொழியாக ஆங்கிலம் உள்ளது. இருப்பினும், அசாமிய மொழியும் ஆங்கிலத்திற்கு துணையாகப் பயன்படுத்தப்படுகிறது. தேசிய கல்வி முறைக்கு இணங்க, அசாம் மாநிலத்தில் *10+2+3* அமைப்பு பின்பற்றப்பட்டு. 1984-85 கல்வி ஆண்டில் இருந்து மூன்றாண்டு பட்டப்படிப்பு (TDC) அறிமுகப்படுத்தப்பட்டது.
# ஏண்டிக் மகளிர் கல்லூரி

## சங்கங்கள்

கல்லூரியில் செயல்பட்டு வரும் சங்கங்களின் பட்டியல் பின்வருமாறு:
# ஏண்டிக் மகளிர் கல்லூரி

## விழாக்கள்

கல்லூரி ஆண்டு அமர்வின் போது இரண்டு முக்கிய விழாக்களைக் கொண்டாடப்படுகிறது:  
- புதிய மாணவர் சமூகம்
- சரசுவதி பூசை
- பண்பாட்டு வாரத்தைத் தொடர்ந்து பண்பாட்டு இரவு
# ஏண்டிக் மகளிர் கல்லூரி

## மாணவர் சங்கம்

அண்டிக் மகளிர் கல்லூரி மாணவர் சங்கம் என்பது கல்லூரி மாணவிகளின் பேரவை ஆகும். கல்லூரியில் சேரும் ஒவ்வொரு மாணவியரும் அதன் உறுப்பினராக கட்டாயம் இருபார்கள். சங்கத்தின் நிர்வாகிகள் ஆண்டுதோறும் தேர்தல் மூலம் நேரடியாக தேர்ந்தெடுக்கப்படுகின்றனர். மாணவர் சங்கமானது மாணவர்களிடையே விளையாட்டு, விவாதம், பண்பாட்டு நிகழ்வுகள், சமூக சேவை போன்ற பல்வேறு செயல்பாடுகளை ஏற்பாடு செய்கிறது. மாணவர்களின் திறன்களை வளர்க்கும் ஊடகமாக ஆண்டுதோறும் இதழ்களை வெளியிடுகிறது.
# ஏண்டிக் மகளிர் கல்லூரி

## குறிப்பிடத்தக்க முன்னாள் மாணவிகள்

- சகுந்தலா சவுத்ரி, சமூக சேவகர்.
- சுதக்சனா சர்மா, அசாமிய மொழி பாடகர் மற்றும் இசைக்கலைஞர்.
- ரஜினி பசுமதரி இந்திய திரைப்பட நடிகை, இயக்குநர்
# நசுருல் தீர்த்தா

**நசுருல் தீர்த்தா** (Nazrul Tirtha) என்பது புரட்சிக் கவிஞர் காசி நஸ்ருல் இஸ்லாத்துக்கு அர்ப்பணிக்கப்பட்ட ஒரு பண்பாட்டு மற்றும் கல்வி மையமாகும். இந்த மையம் கொல்கத்தாவின் புது நகரம் Iஇல் ஆசான் பகுதியில் அமைந்துள்ளது. இது ரவீந்திர தீர்த்தத்திலிருந்து 2.50 கிலோமீட்டர் தொலைவில் உள்ளது. கவிஞரின் 115வது பிறந்தநாளை முன்னிட்டு மேற்கு வங்க முதல்வர் மம்தா பானர்ஜி 24 மே 2014 அன்று இந்த மையத்தைத் திறந்து வைத்தார்.  
ஆகத்து 2015 முதல், இந்த மையம் திரைப்படங்களைத் திரையிடத் தொடங்கியது. நவம்பர் 2015-இல் கொல்கத்தா பன்னாட்டுத் திரைப்பட விழாவிற்கான இடமாக மாறியது. நஸ்ருல் தீர்த்தா கலைக் கண்காட்சிகளையும் இங்கு நடைபெறுகிறது.
# நசுருல் தீர்த்தா

## கட்டிடக்கலையும் வடிவமைப்பும்

இந்த மையத்தின் வடிவமைப்பும் கட்டிடக்கலையும் கொல்கத்தாவில் தனித்தன்மை வாய்ந்ததாகக் கூறப்படுகிறது. மேலும் சுவீடன் நாட்டில் பிறந்த பிரான்சு கட்டிடக்கலைஞர் லெ கார்பூசியேரின் சிறப்பு வடிவமைப்பினைக் கொண்டுள்ளது. கட்டிடக்கலை காசி நஸ்ருல் இஸ்லாமின் ஆளுமையை வெளிப்படுத்தும் வகையில் உருவாக்கப்பட்டுள்ளது. கட்டிடக் கலைஞர் அபின் சௌதுரி கட்டிடத்தினை வடிவமைத்தார். மத்தியப் பச்சை முற்றத்தைச் சுற்றி ஓர் உள்முகமான நிறை வடிவமைக்கப்பட்டுள்ளது. இதனால் உட்புறம் பரவலான இயற்கை ஒளியைப் பெறுகின்றது. உள்ளே உள்ள செயல்பாடுகளின் தன்மையைக் கருத்தில் கொண்டு, நேரடிச் சூரிய ஒளியின் வெளிப்பாட்டைக் கட்டுப்படுத்துவது முக்கியம். மெல்லிய வெளிப்புறக் காறைச் சுவர்களின் பயன்பாடு ஆற்றல், செலவு மற்றும் நேரத்தை மிச்சப்படுத்தியது. பைஞ்சுதை பயன்பாடு கட்டிடத்தின் செயல்பாட்டில் புதுமையான வழிகளை ஆராய்வதற்கான வாய்ப்பை வழங்கியது. கவிஞரின் பிரபலமான வார்த்தைகள் பொறிக்கப்பட்ட ஒரு சிற்ப சுவர் வடிவமைக்கப்பட்டது. நஸ்ருலின் *பித்ரோஹி* என்ற கவிதையிலிருந்து *உன்னத மாமா ஷிர்* என்ற வார்த்தைகள் பிரதான வாயில் அருகில் உள்ள தூண்களில் பதிக்கப்பட்டுள்ளன. ஏழு தொகுதிகளில், மூன்றில் அருங்காட்சியகமும், ஒன்றில் நூலகமும், மற்றொன்றில் கலையரங்கமும் உள்ளது.
# நசுருல் தீர்த்தா

## மேலும் பார்க்கவும்

- விவேக் தீர்த்தா
# இரவீந்திர தீர்த்தா

**இரவீந்திர தீர்த்தா** (*Rabindra Tirtha*) அல்லது தாகூர் யாத்திரை என்பது கொல்கத்தாவின் புது நகரம் I-இன் செயல் பகுதியின் நர்கெல் பாகனில் உள்ள ஒரு பண்பாட்டு மையமாகும் . இது இரவீந்திரநாத் தாகூருக்கு அர்ப்பணிக்கப்பட்டுள்ளது. இது மேற்கு வங்காள வீட்டு வசதி உட்கட்டமைப்பு மேம்பாட்டு ஆணையத்தால் உருவாக்கப்பட்ட ஒரு திட்டமாகும். மேலும் இது தாகூரின் ஓவியங்கள், காப்பகங்கள், ஆராய்ச்சி மையம், கலையரங்கம் ஆகியவற்றுடன் அமைக்கப்பட்டுள்ளது. தாகூரைப் பற்றிய ஆராய்ச்சியை மேற்கொள்ள விரும்பும் மாணவர்களுக்கான தங்குமிடமும் உள்ளது. இது 8 ஆகத்து 2012 அன்று மேற்கு வங்க முதல்வர் மம்தா பானர்ஜியால் திறந்து வைக்கப்பட்டது.
# இரவீந்திர தீர்த்தா

## மேலும் பார்க்கவும்

- நஸ்ருல் தீர்த்தா
# மிருணாளினி தேவி

**மிருணாளினி தேவி** (Mrinalini Devi-1 மார்ச் 1874-23 நவம்பர் 1902) ஒரு மொழிபெயர்ப்பாளர் மற்றும் நோபல் பரிசு பெற்ற கவிஞர், தத்துவவாதி, எழுத்தாளர் மற்றும் இசைக்கலைஞர் இரவீந்திரநாத் தாகூரின் மனைவி ஆவார். இவர் ஜெஸ்சூர் மாவட்டத்தைச் சேர்ந்தவர். இங்கு இவருடைய தந்தை தாகூர் தோட்டத்தில் பணிபுரிந்தார். 1883ஆம் ஆண்டு ஒன்பது வயதில் தாகூரை மணந்தார்.
# மிருணாளினி தேவி

## இளமை

மிருணாளினி தேவி, பிரித்தானிய இந்தியாவில் (தற்போது வங்காளதேசத்தின் குல்னாவில்) அப்போதைய வங்காள மாகாணத்தின் ஜெஸ்சூரில் உள்ள புல்தாலா கிராமத்தில் பெனிமதோப் ராய் சவுத்ரி மற்றும் தாக்ஷயோனி ஆகியோருக்கு மகளாகப் பிறந்தார். இவர் பிறந்த தேதி சரியாகத் தெரியவில்லை. ஒரு வாழ்க்கை வரலாற்றாசிரியரின் மதிப்பீட்டின்படி, இவர் 1 மார்ச் 1874 பிறந்தார் என்றும் மற்றொருவர் 1872-இல் பிறந்தார் என்றும் தெரிவிக்கின்றார்.  
மணமகளின் வீட்டில் நடக்கும் பாரம்பரியத் திருமணத்தைப் போலன்றி, மிருணாளினி தேவி, இரவீந்திரநாத்தின் தந்தை தேவேந்திரநாத் தாகூரின் விருப்பப்படி கொல்கத்தாவில் ஜோராசங்கோ தாக்கூர் பாரியில் உள்ள மகரிசி பவனில் இரவீந்திரநாத் தாகூரை மணந்தார். பிரம்ம சமாஜ முறைப்படி இத்திருமணம் நடந்தது. திருமணத்தின் போது இவருக்கு 9 வயது. தாகூருக்கு இருபத்தி இரண்டு வயது. இவர்கள் 24 மார்கழி 1290-இல் திருமணம் செய்து கொண்டனர், இது கிரிகோரியன் நாட்காட்டியின்படி சுமார் 9 திசம்பர் 1883 ஆகும்.  
மிருணாளினி தேவி திருமணமான உடனேயே வீட்டு வேலைகளைச் செய்யக் கட்டாயப்படுத்தவில்லை. தேவேந்திரநாத் அவளையும் ஹேமேந்திரநாத் தாகூரின் மனைவி க்ஷிநாதனுவையும் *லொரேட்டோ ஹவுஸ்* பள்ளியில் அவர்களுக்கு ஆங்கிலம் கற்பிக்க அனுமதித்தார். இவர்களுக்குப் புத்தகங்கள், சிலேட்டுகள் மற்றும் பள்ளி சீருடைகளையும் வாங்கிக் கொடுத்தார். ஒரு வருடம் பள்ளியில் படித்த பிறகு, இரவீந்திரநாத் அவருக்கு சமசுகிருதம் கற்பிக்க பண்டிட் ஹேரம்பச்சந்திர பித்யரத்னாவை வீட்டு ஆசிரியராக நியமித்தார். இவரது அண்ணன் பிரேந்திரநாத்தின் மகன் பாலேந்திரநாத் அவளுக்கு ஆங்கிலம், பெங்காலி மற்றும் சமசுகிருத இலக்கியங்களைக் கற்றுக் கொடுத்தார். மார்க் டுவெய்ன் இவருக்குப் பிடித்த எழுத்தாளர் ஆனார்.
# மிருணாளினி தேவி

## இளமை

### குழந்தைகள்

1886ஆம் ஆண்டு அக்டோபர் 25ஆம் தேதி, மிருணாளினி தேவி தனது முதல் குழந்தையைப் பெற்றெடுத்தார். மாதுரிலதா என்ற மகளுக்குப் பேலா என்று செல்லப்பெயர் சூட்டப்பட்டார். 1888-இல், இவர் இரதிந்திரநாத் என்ற மகனைப் பெற்றெடுத்தார். 1891-இல், இவர் ரேணுகா என்ற மகளைப் பெற்றெடுத்தார். மூன்று ஆண்டுகளுக்குப் பிறகு, இவர் மீரா என்ற மற்றொரு மகளைப் பெற்றெடுத்தார். 1896-இல், இவரது இளைய குழந்தை சமீந்திரநாத் பிறந்தார்.
# மிருணாளினி தேவி

## இறப்பு

1902ஆம் ஆண்டின் நடுப்பகுதியில், மிருணாளினி தேவி கடுமையாக நோய்வாய்ப்பட்டார். அதன்பிறகு, இவரும் இரவீந்திரநாத்தும் செப்டம்பர் 12 அன்று சாந்திநிகேதனிலிருந்து கொல்கத்தாவுக்குச் சென்றனர். இவரது நோயைக் கண்டறிய மருத்துவர்கள் தவறியதால், நவம்பர் 23ஆம் தேதி இரவு இவர் உயிரிழந்தார்.
# மிருணாளினி தேவி

## பண்பு

சமகாலப் பதிவுகளின்படி, மிருணாளினி தேவி சிறந்த ஆளுமை கொண்ட பெண்ணாகக் கருதப்படுகிறார்.
# முப்புரோமோபுளோரோமீத்தேன்

**முப்புரோமோபுளோரோமீத்தேன்** (*Tribromofluoromethane*) என்பது CBr<sub>3</sub>F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆலோன் 1103 அல்லது ஆர் 11B3 என்ற பெயர்களாலும் இது அடையாளப்படுத்தப்படுகிறது. முழுவதுமாக ஆலசனேற்றப்பட்ட கலப்பு ஆலோமீத்தேன் அல்லது இன்னும் சரியாக, ஒரு புரோமோபுளோரோகார்பன் என்று இக்கரிமச் சேர்மம் வகைப்படுத்தப்படுகிறது. நிறமற்றது முதல் மஞ்சள் நிற திரவமாக முப்புரோமோபுளோரோமீத்தேன் காணப்படுகிறது.  
தீயை அணைக்கும் கருவிகளில் முப்புரோமோபுளோரோமீத்தேன் பயன்படுத்தப்படுகிறது.
# முப்புரோமோபுளோரோமீத்தேன்

## இயற்பியல் பண்புகள்

| ஒளிவிலகல் குறிப்பெண், n, 20°செல்சியசு வெப்பநிலையில் | 1.5216 |  |
| --- | --- | --- |
| மேற்பரப்பு இழுவிசை 20°செல்சியசு வெப்பநிலையில் | 31.68மில்லி நியூட்டன்·மீ<sup>−1</sup> |  |
| பிசுக்குமை 0°செல்சியசு வெப்பநிலையில் | 2.09மெகா பாசுக்கல்·வினாடி, 2.09செண்டிபாய்சு | } |
# திருபாய் தாக்கர்

**திருபாய் பிரேம்சங்கர் தாக்கர்** ( *Dhirubhai Premshankar Thaker*) (27 ஜூன் 1918 - 22 ஜனவரி 2014) ஒரு இந்திய குசராத்தி எழுத்தாளர் ஆவார். இவர் குசராத்தி மொழியின் 25-தொகுதி கலைக்களஞ்சியமான *குசராத்தி விசுவகோசு* என்பதை உருவாக்கியதில் மிகவும் பிரபலமானவர்.
# திருபாய் தாக்கர்

## வாழ்க்கை

27 ஜூன் 1918 அன்று இந்தியாவின் குசராத்தின் கிர் சோம்நாத் மாவட்டத்திலுள்ள கோடினாரில் பிரேம்சங்கர் தாக்கர் மற்றும் கோமதி பெஹென் ஆகியோருக்கு திருபாய் பிரேம்சங்கர் எனப் பிறந்தார். இவரது தந்தை கிராமக் கணக்காளராக இருந்தார். மேலும் அவர் இலக்கியம் வாசிப்பதில் ஆர்வம் கொண்டிருந்தார். அவர் அகமதாபாது மாவட்டத்தில் உள்ள விராம்காம் என்ற ஊரைச் சேர்ந்தவர்.  
திருபாய் பிரேம்சங்கர், தனது ஆரம்பக் கல்வியை கோடினார் மற்றும் சானஸ்மாவில் முடித்தார். இடைநிலைக் கல்வியை சானாஸ்மா மற்றும் சித்தபூரில் முடித்தார். 1934 இல் சித்தப்பூரில் உள்ள எல். எஸ். உயர்நிலைப் பள்ளியில் மெட்ரிகுலேசனில் சமசுகிருதம் மற்றும் அறிவியல் பாடங்களைப் படித்தார். 1939 இல் எல்பின்ஸ்டோன் கல்லூரியில் குசராத்தி மற்றும் சமசுகிருதத்தில் இளங்கலை பட்டமும், 1941 இல் குசராத்தியில் அதே கல்லூரியில் முதுகலை பட்டமும் பெற்றார். 1938 இல், மும்பை பல்கலைக்கழகம் *ஒகனிசாமி சதினி பஷ்சிம் பாரத்னி தர்மிக் சலவலோ* (19 ஆம் நூற்றாண்டின் இந்தியாவின் மத நடவடிக்கைகள்) என்ற இவரது ஆராய்ச்சிப் பணிக்காக எம். எம் பரமானந்த் பரிசை வழங்கியது. மணிலால் திவிவேதியின் வாழ்க்கையை அடிப்படையாகக் கொண்ட *உஞ்சோ பர்வத், உண்டி கின்* ( 'உயர்ந்த மலை, குகைப் பள்ளத்தாக்கு') என்ற சுயசரிதை நாடகத்தை 1993 இல் எழுதினார். இதற்கு பதுபாய் உமர்வாடியா மையத்தால் சிறந்த நாடகம் என்ற பரிசு வழங்கப்பட்டது. பாப்லோ நெருடாவின் நினைவுகளை *சத்யானி முகோமுகா* : *பாப்லோ நெருதானா 'மெமோரிஸ்' நோ அனுவாடா* (2010) என்ற பெயரில் மொழிபெயர்த்தார்.  
25,000 பக்கங்கள் மற்றும் 23,000 உள்ளீடுகளைக் கொண்ட குசராத்தி மொழியின் 25-தொகுதி கலைக்களஞ்சியமான *குசராத்தி விசுவகோசில்* பணிபுரிய 1700 பாட நிபுணர்களை ஒன்று திரட்டினார். 1998 இல் சாகித்ய கௌரவ் புரஸ்கார் விருது பெற்றார்
# திருபாய் தாக்கர்

## இறப்பு

24 ஜனவரி 2014 அன்று அகமதாபாத்தில் இறந்தார்.
# திருபாய் தாக்கர்

## கௌரவம்

2013 முதல் அகமதாபாத்தின் குசராத் விசுவகோசு அறக்கட்டளையானது இவரது நினைவாக, திருபாய் தக்கார் சவ்யசாச்சி சரசுவத் விருதினை ஆண்டுதோறும் வழங்கிவருகிறது.
# இயாசுமீன் பீர் முகமது கான்

**இயாசுமீன் பிர் முகமது கான்** (Yasmeen Pir Mohammad Khan) பாக்கித்தான் நாட்டின் சுவாத் மாவட்டம் சைது செரீப் பகுதியைச் சேர்ந்த ஒரு பாக்கித்தானியப் பெண் அரசியல்வாதியாவார். தற்போது கைபர் பக்துன்க்வா தொகுதியில் தேற்ந்தெடுக்கப்பட்டு சட்டமன்ற உறுப்பினராக பணியாற்றி வருகிறார். அவாமி தேசிய கட்சியை சேர்ந்தவராக பாக்கித்தான் அரசியலில் செயல்படுகிறார். நாட்டிலுள்ள பல்வேறு குழுக்களில் உறுப்பினராகவும் பணியாற்றி வருகிறார். கைபர் பக்துன்க்வா சட்டமன்றத்தில் தொடர்ந்து மூன்றாவது முறையாக மகளிர் இடஒதுக்கீடு தொகுதியில் உறுப்பினராக உள்ளார்.
# காட்டூன் பீபி

**காட்டூன் பீபி** (*Khatoon Bibi*) பாக்கித்தான் நாட்டின் சுவாபி மாவட்டம் கோகாட்டியின் காரிப் அபாத் பகுதியைச் சேர்ந்த ஓர் அரசியல்வாதியாவார். பாக்கித்தான் தெகுரீக்கே இன்சாபு கட்சியின் உறுப்பினராக இவர் பாக்கித்தான் அரசியலில் ஈடுபட்டார்.  
தற்போது கைபர் பக்துன்க்வா சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினராக பணியாற்றி வருகிறார். சுகாதாரத் துறையில் நாடாளுமன்ற செயலாளராகவும் பணியாற்றி வருகிறார்.
# காட்டூன் பீபி

## அரசியல் வாழ்க்கை

2013 ஆம் ஆண்டு பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்திற்கான பெண்கள் தனித்தொகுதி எண் -21 தொகுதியில் இருந்து பாக்கித்தான் அவாமி இயம்கூரி இத்தேகாத் கட்சியின் சார்பாக போட்டியிட்டார். (பின்னர் பாக்கித்தான் தெகுரீக்கே இன்சாபு கட்சியுடன் இது இணைக்கப்பட்டது) இட்தொகுதியில் வெற்றி பெற்றதை முன்னிட்டு இவர் கைபர் பக்துன்க்வா சட்டமன்ற உறுப்பினராகத் தேர்ந்தெடுக்கப்பட்டார்.
# மலேசிய ஆட்சியாளர்களின் பேரவை

**மலேசிய ஆட்சியாளர்களின் பேரவை** (ஆங்கிலம்: *Conference of Rulers*; மலாய்: *Majlis Raja-Raja*) என்பது மலேசிய மாநிலங்களின் ஒன்பது மலாய் ஆட்சியாளர்களையும்; மற்ற நான்கு மாநிலங்களின் ஆளுநர்களையும் (யாங் டி பெர்துவா நெகிரி) உள்ளடக்கிய ஒரு பேரவை ஆகும். மலேசிய அரசியலமைப்பு 38-ஆவது அட்டவணையின் கீழ் அதிகாரப்பூர்வமாக நிறுவப்பட்டது.  
மலேசிய அரசர் (யாங் டி பெர்துவான் அகோங்); மற்றும் மலேசிய துணைப் பேரரசர் ஆகியோரைத் தேர்வு செய்வது இந்தப் பேரவையின் முக்கிய பொறுப்பு: ஆகும். ஒவ்வோர் ஐந்து ஆண்டுகளுக்கும் ஒரு முறை இந்தப் பேரவை கூடுவது வழக்கம். இருப்பினும் இறப்பு, பதவி துறப்பு அல்லது பதவியில் இருந்து நீக்கம் போன்ற காரணங்களினால் பேரரசர்; துணைப் பேரரசர் பதவிகள் காலியாகும்போதும் இந்தப் பேரவை கூடும்.
# மலேசிய ஆட்சியாளர்களின் பேரவை

## பொது

மலேசிய அரசர் மற்றும் மலேசிய துணைப் பேரரசர் ஆகியோரைத் தேர்வு செய்வதில் இந்தப் பேரவையின் நிலைப்பாடு தனித்துவமானது. எனினும், மலேசிய அரசியலமைப்பு மற்றும் அரசியலமைப்பு தொடர்பான வேறு சில கொள்கைகளை திருத்தி மாற்றம் செய்வதிலும் இந்தப் பேரவிற்கு பங்கு உள்ளது.  
குறிப்பாக, பூர்வீக பூமிபுத்ராவின் சிறப்புச் சலுகைகள்; (மலேசிய அரசியலமைப்பு 153-ஆவது பிரிவு-ஐ பார்க்கவும்), மலாய் மொழியின் தகுதி; மற்றும் அத்தகைய சிறப்புத் தகுதிகளை நிலைநிறுத்தி உறுதி செய்வதில் மலேசிய ஆட்சியாளர்களின் பேரவைக்கு பங்கு உண்டு.
# மலேசிய ஆட்சியாளர்களின் பேரவை

## பொது

### பங்களிப்பு

மலேசிய ஆட்சியாளர்களின் முதல் பேரவை 1948 ஆகஸ்டு 31-ஆம் தேதி கூட்டப்பட்டது. பிரித்தானியர்கள் மலாயா கூட்டமைப்பு எனும் முதல் அமைப்பை மலாயாவில் நிறுவிய 1948-ஆம் ஆண்டில் ஒன்பது மலாய் மாநிலங்களின் ஆட்சியாளர்களும் கலந்து கொண்டனர். அப்போது அந்தப் பேரவை அரசியலமைப்பின் கீழ் முதமுறையாக அதிகாரப்பூர்வமான நிறுவப்பட்டது. அதன் பின்னர் மலாயா சுதந்திரம் அடைந்த பிறகும் ஆட்சியாளர்களின் மாநாடு தொடர்ந்து செயல்பட்டு வருகிறது.  
மலாய் மாநிலங்களான நெகிரி செம்பிலான், சிலாங்கூர், பெர்லிஸ், திராங்கானு, கெடா கிளாந்தான், பகாங், ஜொகூர் மற்றும் பேராக் ஆகிய மாநிலங்களின் ஆட்சி]]யாளர்கள் மட்டுமே மலேசிய அரசர் தேர்தலில் பங்கேற்கவும், வேட்பாளர்களாக நிற்கவும் அனுமதிக்கப்படுகிறார்கள்.
# மலேசிய ஆட்சியாளர்களின் பேரவை

## பொது

### முக்கியமான முடிவுகள்

மலேசிய அரசர் அல்லது மலேசிய துணைப் பேரரசர் தேர்வு தொடர்பான விசயங்கள்; இசுலாம் தொடர்பான விசயங்கள்; ஆகியவற்றில் மலாய் ஆட்சியாளர்கள் முடிவு செய்யும் போது, மற்ற பினாங்கு, மலாக்கா, சபா சரவாக் மாநிலங்களின் ஆளுநர்கள் பங்கேற்பதில்லை  
மாநாட்டுக் கூட்டங்களில் கலந்துகொள்ளும் போது, ஒவ்வோர் ஆட்சியாளரும் அல்லது மாநில ஆளுநரும் அவர்களின் மாநிலத்தின் மந்திரி பெசார் அல்லது முதலமைச்சர்களுடன் வருவார்கள். மலேசிய அரசர் கலந்துகொள்ளும் போது, அவருடன் பிரதமரும் உடன் வருவார். மாநாட்டின் ஒவ்வொரு கூட்டத்திற்கும் ஒன்பது மலாய் ஆட்சியாளர்களில் ஒருவர் தலைமை தாங்குவார். அந்தத் தலைவர் சுழற்சி முறையில் நியமிக்கப்படுகிறார்.
# எலிசபெத் கவுடி

**எலிசபெத் கவுடி** ( Elizabeth Goudie ) (என்கிற **பிளேக்**; ஏப்ரல் 20, 1902, மட் லேக், நியூஃபவுண்ட்லேண்ட் காலனி - ஜூன் 10, 1982 ஹேப்பி வேலி, லாப்ரடோர்) இனுவிட்டு இனத்தைச் சேர்ந்த கனடா எழுத்தாளர். இவர் எழுதிய ஒரே புத்தகமான *வுமன் ஆஃப் லாப்ரடோர்* என்பது 1973 இல் வெளியிடப்பட்டது.
# எலிசபெத் கவுடி

## வாழ்க்கை

எலிசபெத் பிளேக் என்ற பெயரில் ஏப்ரல் 20, 1902 இல், கனடாவின் கனடாவின் நியூஃபவுன்லாந்து மற்றும் லாப்ரடோர் பகுதியில் அமைந்துள்ள *மட் லேக்* என்னுமிடத்தில் *சாரா மிச்செலின்* மற்றும் *ஜோசப் பிளேக்* ஆகியோருக்கு மகளாகப் பிறந்தார். இவரது பெரிய அத்தை, லிடியா காம்ப்பெல், *ஸ்கெட்ச்ஸ் ஆஃப் லாப்ரடோர் லைஃப்* என்ற புத்தகத்தை எழுதியவர். . அவர் லாப்ரடோரின் சிறந்த அறியப்பட்ட வரலாற்று நபர்கள் மற்றும் எழுத்தாளர்களில் ஒருவர். அன்புடன் "லிடியா அத்தை" என்று அழைக்கப்பட்டவர்.  
18 வயதில், எலிசபெத் ஒரு பொறியாளரான *ஜிம் கவுடி* என்பவரை மணந்தார். இந்தத் தம்பதியினருக்கு ஒன்பது குழந்தைகள் இருந்தனர். அவர்களில் ஒருவரான *ஜோ*, நாஸ்கௌபியின் (1975-85) சட்டமன்ற உறுப்பினராக பணியாற்றினார். மேலும், *ஃபிராங்க் மூர்ஸ்* மற்றும் *பிரையன் பெக்ஃபோர்ட்* ஆகிய இருவரின் நிர்வாகங்களில் பல துறைகளை நிர்வகித்தார்.
# எலிசபெத் கவுடி

## வாழ்க்கை வரலாறு

1963 இல், எலிசபெத்தின் கணவர் இறந்தார். பின்னர் தனது வாழ்க்கையைப் பற்றிய நினைவுகளை எழுத முடிவு செய்து அதை ஜூன் 1971 இல் முடித்தார்.  
ஹேப்பி பள்ளத்தாக்கில் குடியிருந்த மெமோரியல் பல்கலைக்கழகத்தின் மானிடவியல் ஆராய்ச்சியாளர் *டேவிட் சிம்மர்லி*, எலிசபெத் கவுடியின் நினைவுக் குறிப்புகள் வெளியிடுவதை கேள்விப்பட்டு அதை வெளியிடுவதற்கு உதவ முன்வந்தார். மேலும் இரண்டு ஆண்டுகள் எலிசபெத்துடன் அதிக நேரம் செலவிட்டார். இந்த புத்தகம் ஜூலை 1973 இல் *ஒட்டாவாவின் பீட்டர் மார்ட்டின் அசோசியேட்ஸ்* என்ற பதிப்பகம் மூலம் வெளியிடப்பட்டது. அசல் கையெழுத்துப் பிரதி நியூஃபவுண்ட்லேண்ட் மற்றும் மெமோரியல் பல்கலைக்கழகத்தின் நூலகத்தின் லாப்ரடோர் அறையில் காப்பகப்படுத்தப்பட்டுள்ளது.
# எலிசபெத் கவுடி

## கௌரவங்கள்

1975 ஆம் ஆண்டில், இவரது வாழ்க்கை மற்றும் பணியை அங்கீகரிப்பதற்காக, மெமோரியல் பல்கலைக்கழகத்தில் இருந்து இவருக்கு கெளரவ டாக்டர் பட்டம் வழங்கப்பட்டது. 1980 ஆம் ஆண்டில், *ஹேப்பி வேலி-கூஸ் பே*யில் உள்ள மாகாண அரசாங்க கட்டிடத்திற்கு இவரது பெயரிடப்பட்டது.  
வான்கூவரைச் சேர்ந்த ஆண்டி வைன் என்ற நாட்டுப்புற பாடகரால் *வுமன் ஆஃப் லாப்ரடோர்* என்ற பாடல் 2005 இல் எழுதப்பட்டது.  
ஷெர்ரி இசுமித் என்பவர் நடித்த "*வுமன் ஆப் லாப்ரடார்; தி எலிசபெத் கவுடி ஸ்டோரி* " என்ற நாடகம் இவரது புத்தகத்தை தழுவி உருவாக்கப்பட்டது.
# பாலாட்டு, மேகாலயா

**பாலாட்டு (Balat)** என்பது இந்தியாவின் மேகாலயா மாநிலத்தில் உள்ள ஒரு நகரமாகும். இந்தியா-வங்காளதேச எல்லையில் நியமிக்கப்பட்ட வணிக மையங்களில் இதுவும் ஒன்றாகும்.
# பாலாட்டு, மேகாலயா

## காலநிலை

பாலாட்டு நகரத்தின் காலநிலை வெப்பமண்டல காலநிலையாகும். ஆண்டின் பெரும்பாலான மாதங்களில், பாலாட்டில் குறிப்பிடத்தக்க மழைப்பொழிவு இருக்கும். ஒரு குறுகிய வறண்ட காலம் மட்டுமே இருக்கும். இந்த காலநிலை ஏஎம் வகை கோப்பென்-கீகர் காலநிலை என வகைப்பாடாகக் கருதப்படுகிறது. இங்கு சராசரி வெப்பநிலை 24.7 பாகை செல்சியசு வெப்பநிலையாகும். இங்கு சராசரி மழையளவு 3444 மி.மீ. ஆகவும் வறண்ட மாதம் டிசம்பர் மாதம் எனவும் பதிவு செய்யப்பட்டுள்ளது. வறண்ட இம்மாதத்தின் மழையளவு 6 மிமீ மழையாகும். பெரும்பாலான மழைப்பொழிவு சூன் மாதத்தில் , சராசரியாக 740 மிமீ என்ற மழைப்பொழிவு காணப்படுகிறது.
# பாலாட்டு, மேகாலயா

## மேலும் பார்க்க

- வங்காளதேச- இந்திய எல்லை
- வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு
- தெற்காசிய நாடுகளின் பிராந்தியக் கூட்டமைப்பு
# லவ்லீன் தாண்டன்

**லவ்லீன் தாண்டன்** (*Loveleen Tandan*) என்பவர் ஒரு இந்திய திரைப்பட மற்றும் நடிப்பு இயக்குநர் ஆவார். இவர் *சிலம்டாக் மில்லியனயர்* படத்துக்கு டேனி பாயிலின் இணை இயக்குநர் (இந்தியா) ஆவார். *மான்சூன் வெட்டிங்* (2001) மற்றும் *பிரிக் லேன்* (2007) உள்ளிட்ட பல படங்களுக்கு இவர் நடிப்பு இயக்குநராகவும் இருந்துள்ளார். இவர் *தி நேம்சேக்* (2007) படத்தின் காஸ்டிங் ஆலோசகராக இருந்துள்ளார்.  
ஆலிவுட்டின் வெரைட்டி இதழின் முன்முயற்சியான "ஆண்டில் பெரிய பெரிய தாக்கம் செலுத்திய பெண்களின் அறிக்கையில்" லவ்லீன் இடம்பெற்றுள்ளார். இதில் உலக பொழுதுபோக்கிற்கு பங்களிப்பைச் செய்த சிறந்த பெண்களை விவரித்துள்ளது.
# லவ்லீன் தாண்டன்

## துவக்க வாழ்க்கையும் பின்னணியும்

லவ்லீன் தாண்டன் இந்தியாவின் புது தில்லியில் பிறந்து வளர்ந்தார். இவர் தனது பள்ளிப்படிப்பை மேட்டர் டெய் பள்ளியில் முடித்தார். லவ்லீன் தில்லி பல்கலைக்கழகத்தில் உள்ள இந்து கல்லூரியில் சமூகவியல் ஆனர்ஸ் படித்தார். கல்லூரி மாணவர் பேரவையின் அரசியலில் தீவிரமாக இருந்த இவர், கல்லூரியின் நிதி அமைச்சராகப் பரிந்துரைக்கப்பட்டார். ஜாமியா மில்லியா இஸ்லாமியா பல்கலைக்கழகத்தின் எம்.சி.ஆர்.சி.யில் மக்கள் செய்தித் தொடர்பியலில் முதுகலைப் பட்டம் பெற்றார்.
# லவ்லீன் தாண்டன்

## தொழில்

லவ்லீன் தாண்டன் தீபா மேத்தா உடன் *எர்த்* (1998) படத்தில் பணிபுரிந்துள்ளார், பின்னர் மீரா நாயருடன் *மான்சூன் வெட்டிங்* (2001), *வேனிட்டி ஃபேர்* (2004), *தி நேம்சேக்* (2006) ஆகிய மூன்று படங்களில் பணிபுரிந்தார். சாரா கவ்ரோன் மோனிகா அலியின் புதினத்தைத் தழுவி அதே பெயரில் அதாவது *பிரிக் லேன்* (2007) என்ற பெயரில் எடுத்த படத்திற்கான நடிப்பு இயக்குநராக (ஷாஹீன் பெய்க்குடன்) பணிபுரிந்தார்.  
டான்டனின் மிக முக்கியமான திரைப்படப் பணி *சிலம்டாக் மில்லியனயர்* (2008), அதில் இவர் துவக்கத்தில் நடிப்பு இயக்குனர்களில் ஒருவராக இருந்தார் (லண்டனில் இருந்து கெயில் ஸ்டீவன்ஸ் நடிப்பை ஒருங்கிணைத்தார்) ஆனால் படத்தின் தயாரிப்புப் பணியின் போது, இவரின் குறிப்பிடதக்க பணியினை ஆங்கீகரிக்கும் வகையில் டேனி பாயிலால் "இணை இயக்குநராக (இந்தியா) நியமிக்கப்பட்டார்.  
இந்தத் திரைப்படம் எட்டு அகாதமி விருதுகள், ஐந்து விமர்சகர்கள் தேர்வு விருதுகள், நான்கு கோல்டன் குளோப்ஸ், ஏழு பாஃப்டா விருதுகளைப் பெற்றது. படத்தின் இணை இயக்குநராக தாண்டனின் பணி நியூயார்க் திரைப்பட விமர்சகர்கள் ஆன்லைன் விருதுகளால் (NYFCCO விருதுகள்) அங்கீகரிக்கப்பட்டது, இது "டானி பாயில் வித் லவ்லீன்.
# லவ்லீன் தாண்டன்

## திரைப்படவியல்

### இயக்குநர்

- *சிலம்டாக் மில்லியனயர்* (2008) – இணை இயக்குநர் (இந்தியா)